Exqrch/javanese-Komodo-pixelgpt huggingface dataset:
Sajatosipun karakter punika dipunsebut kanthi nama "Kameil" wonten ing basa Jepang, gabungan saking tembung "kame" (bulus) lan "tēru" ("teil", buntut)
Nalika produk waralaba Pokémon dipunekspor dhateng Dunia Barat, Nintendo mutusaken kanggé maringi nama ingkang "pinter lan deskriptif" dhateng manéka spésies Pokémon kanthi penampilan lan ciri ingkang kagambaraken, supados langkung gampil dipunkenal déning laré-laré Amérika
Saking babagan punika wau nama Wartortle dipun-ginakaken, ingkang minangka "portmanteau" saking tembung "warrior" (pendekar), "tortoise" (bulus), lan "turtle" (penyu)
Miturut konsèp dolanan, Wartortle minangka evolusi saking Pokémon sanès, inggih punika Squirtle ingkang sampun dumugi ing level 16
Manawi karakter Wartortle terus dipunmainaken lan dumugi ing level 36, Wartortle bakal evolusi dados Blastoise
Boten kados Squirtle ingkang katingal langkung tenang, tampilan Wartortle katingal langkung sangar
Kajawi inggil lan bobotipun tambah, Wartortle gadhah kulis ingkang langkung peteng, mata ingkang sereng kanthi pupil ingkang langkung alit, lan gadhah kalih taring ingkang medal
Wonten ing cakangipun wonten goresan bekas paprangan, kasil saking paprangan ingkang sengaja dipunpadosi
Wartortle ugi gadhah sapasang talingan mirib wulu, lan buntutipun dados langkung pethak, gempal, lan langkung dawa manawi dipunsingidaken ing thothokipun; pérangan badan mau mbiyantu Wartortle nalika renang amargi dados dayung utawi sirip
Buntutipun ugi minangka benda bernilai tinggi kanggé kolektor item, ingkang njalari kathah tiyang madosi Pokémon mau, damel cacahipun samsaya kirang
Alasan perburuan ilegal mau dipunsebabaken buntut Wartortle minangka lambang umur dawa wonten ing donya Pokémon, dipunanggap maringi umur dawa kanggé Pokémon mau sadangu ewunan taun.
Charles Greeley Abbot Charles Greeley Abbot inggih punika salah satunggaling astronom ingkang miyos wonten ing tanggal 31 Mèi 1872 lan séda ing taun 1973
Piyambakipun ugi minangka panaliti "astrofisik" saking Amérikah Sarékat lan minangka sekretaris ingkang kaping gangsal saking "Smithsonian Institution", ingkang njabat saking taun 1928 ngantos taun 1944
Abbot medal saking dados direktur ing "Smithsonian Astrophysical Observatory", kanggé dados asisten sekretaris lan lajeng dados sekretaris ing "Smithsonian Institution" ing sadangunipun pakaryanipun
Minangka tokoh ahli astrofisika, piyambakipun inggih nliti konstanta saking srengéngé
Panaliten ingkang langsung dipunpandhegani déning piyambakipun inggih dipunlampahaken kanggé manggihaken tombol surya kompir, boiler surya, lan produk - produk sanèsipun ingkang bab ngginakaken ènergi surya ingkang sampun dipunpatenaken
Tiyang sepuhipun inggih namung gadhah padamelan dados tani lan piyambakipun inggih minangka putra paling alit saking sekawan sedherekipun
Minangka satunggaling lare enem ingkang gadhah bakat ingkang kathah, piyambakipun lajeng yasa lan nyipta kathah prakawis, kados ndamel piranti kanggé ndandosi piranti ingkang risak, roda toya kanggé nguripaken pompa, lan ugi damel pit onthel
Piyambakipun mandheg anggènipun sekoah ing yuswa 13 taun lan lajeng dados tukang kayu
Kalih taun salajengipun piyambakipun lajeng saged sekolah malih ing tingkat SMA
Piyambakipun ugi mlebet sekolah "Phillips Andover Academy"
Ing taun 1895, piyambakipun pikantuk gelar Master of Science ing babagan fisika
Abbot lajeng kepanggih kaliyan Samuel P
Langley wonten ing kampus MIT nalika Langely nembé sowan kanggé pados asisten
Lajeng ing taun punika ugi, piyambakipun lajeng saged makarya minangka pembantu ing "Smithsonian Astrophysical Observatory"
Abbot miwiti padamelanipun wonten ing panaliten bab astrofisika kanthi pokok kajianipun wonten ing radiasi srengéngé saderengipun nerasaken kanggé metakake pola siklik ingkang kapanggih wonten ing variasi srengéngé
Kanthi wontenipun panaliten punika, piyambakipun gadhah pangangkah kanggé nglacak konstanta surya supados saged damel prediksi pola cuaca
Piyambakipun pitados bilih srengéngé inggh punika satunggaling lintang variabel ingkang kénging efek cuaca ing bumi, ingkang lajeng nuwuhaken kathah kritikan ing jamanipun
Piyambakipun ugi nindakaken kerja lapangan ing " Smithsonian Institution" ingkang dipunyasa nalika masa jabatanipun minangka direktur ing SAO, "Observatorium Lick" lan wonten ing Gunung Wilson Observatory, Wonten ing Observatorium Lick piyambakipun makarya sesarengan kaliyan W.W
Kangge ngicalaken kathah kritikan ingkang medal, lajeng Abbot ngginakaken balon kanthi pyrheliometer ingkang dipuninstal wonten ing bab pengukuran
Abbot inggih punika ilmuwan ingkang sapisan saking Amérika ingkang nindakaken panaliten punika, kanthi asilipun balon saged dumugi langkung saking 25 kilomèter.
Aleksandr Lukashenko Alexander Lukashenko (Bélarus: Алякса́ндар Рыго́равіч Лукашэ́нка, Aljaksandar Ryhoravič Lukašenka/Alyaksandar Ryhoravich Lukashenka; Ruslan:Алекса́ндр Григо́рьевич Лукаше́нко, Aleksandr Grigoryevich Lukashenko; #ALIH) inggih punika Présidhèn Bélarus wiwit wulan Juli 1994
Piyambakipun kapisanan kapilih wonten ing taun 1994
Pamarètahanipun kawèntar kontroversial: pendukungipun nganggep kabijakan-kabijakanipun smapun nylametaken Bélarus saking akibat-akibat paling ala saking kapitalisme pasca-Uni Soviet, déné lawan-lawanipun, wonten ing lebet lan njawi nagari, nuduh piyambakipun minangka diktator
Kebijakan-kebijakan wonten ing lebet lan njawi nagari Lukashenko sampun damel Bélarus dipunlarang gabung kaliyan Dewan Éropa
Karier wiwitan (dumugi 1994)
Lukashenko miyos wonten ing désa Kopys ing Vitsebsk voblastingkan nalika punika minangka péranganing Républik Sosialis Soviet Bélarus
Piyambakipun lulus saking Institut Keguruan Mahilyow (Mogilev) wonten ing Liga Kuminis 1975), mimpin sawijining cabang Komsomol (Pemuda Kuminis) ing Mogilev saking taun 1977-1978
Sasampunipun medal saking ketentaraan, piyambakipun dados wakil ketua sawijining "pertanian kolektif" wonten ing taun 1982 lan nalika taun 1985 piyambakipun minggah kalungguhan dados direktur pertanian nagara ing Gorodets lan pabrik bahan-bahan konstruksi wonten ing dhistrik Shklov
Nalika taun 1985 piyambakipun ugi lulus saking Akademi Pertanian Bélarus
Wonten ing taun 1990, Lukashenko kapilih dados salah satunggaling Deputi wonten ing Soviet Tertinggi saking Républik Bélarus
Punika minangka langkang kapisanan minangka satunggaling pulitikus
Piyambakipun mbentuk sawijining fraksi ingkang dipunsebut "Kaum Kuminis kanggé Dhémokrasi", ingkang ngajuraken sawijining Uni Soviet ingkang dhémokratis, ingkang dipunkelola dhedhasar prinsip-prinsip kuminis
Piyambakipun ngaku bilih piyambakipun minangka satunggalipun deputi saking parlemen Belorusia ingkang maringi swanten ingkang nentang pangesahan pasarujukan Dhésèmber 1991 ingkang mbubaraken Uni Soviet lan madhegaken Persemakmuran Nagara-nagara Merdeka (CIS) minangka gantosipun
Sasampun dipunbubaraken Uni Soviet, kanthi wekdal ingkang singed Lukashenko lajeng ngemunah sawijining tetanen nagara
Sasampunipun dipunkenal wiyar minangka satunggaling tiyang lawan korupsi ingkang pinter micara, Lukashenko kapilih nalika taun 1993 minangka ketua komisi anti korupsi parlemen Bélarus
Éwadéné piyambakipun tetep nahanaken gayutan ingkang celak kaliyan fraksi-fraksi Kuminis kiwa, piyambakipun boten dipunremeni kaliyan kathah tokoh Parté Kuminis Bélarus amargi serangan-seranganipun tumrap praktik-praktik korupsi lan hak-hak istimewa saking nomenklatura Kuminis
Wonten ing pungkasaning taun 1993, piyambakipun nuduh 73 pejabat senior pamaréntah, kalebet Stanislav Shushkevich, ketua parlemen lan penjabat présidhèn, nindakaken korupsi, kalebet nyolong dana nagara kanggé kaperluan pribadi
Tuduhan-tuduhan Lukashenko njalari dipunkajengaken mosi tumrap Shushkevich, ingkang lajeng kasingkir
Ing wingking tuduhan-tuduhan tumrap Shushkevich kasunyatanipun boten kabukti
Sawijining konstitusi énggal Bélarus ingkang dipuntindakaken wiwitan taun 1994 mbikak margi kanggé pamilihan présidhèn ingkang kapisanan ingkang dhémokratis, ingkang dipunadani Juli taun punika
Enem kandidat majeng, kalebet Lukashenko, ingkang nindakaken kampanye minangka tiyang ingkang independen kanthi tema populis "ngasoraken mafia." Shushkevich lan Vyacheslav Kebich ugi nyalonaken dhiri
Kebich dipunanggep minangka pavorit pamenang
Kasunyatanipun, Lukashenko menang kanthi 45% swanten déné Kebich namung pikantuk 15% lan Shushkevich namung 10%
Putaran kaping kalih dipunadani 10 Juli ingkang dipunmenangakendéning Lukashenko kanthi swanten langkung saking 80%.
Sadèrèngipun, klub punika sampun nelasaken sapérangan ageng sajarahipun ing tingkat inggil bal-balan Inggris inggih punika Liga Utama Inggris
Klub punika dipunbentuk warsa 1919 ingkang nyusul pembubaran tim sadérnégipun Leeds City FC déning The Football League
Stadionipun inggih punika Elland Road ingkang gadhah kapasitas 39.460 kursi, ingkang sampun dipun-ginakaken wiwit jumenengipun Leeds United
Leeds United inggih punika klub pungkasan ingkang dados juara Liga Sepak Bola Divisi Pertama (Inggris: "Football League First Division") Inggris ing mangsa 1991-1992, ingkang lajeng wiwit mangsa 1992-93 dados Liga Utama Inggris (Inggris: "Premier League") minangka kompetisi liga profésional Inggris tingkat paling inggil
Leeds United sampun menangaken piala ing bal-balan Inggris, kalebet 3 gelar liga Inggris (nalika punika taksih kanthi nama "Football League First Division"), Piala FA lan Piala Liga Inggris
Klub punika ugi naté suksek ing Éropah kanthi menangaken kalih Inter-Cities Fairs Cup (dipun-gantos kaliyan Piala UEFA)
Klub punika menangaken mayoritas prestasinipun ing ngandhap manajer Don Revie sadanguning taun 1960-an lan 1970-an
Logo klub sampun éwah kaping wola-wali saperlu modernisasi citra klub
Logo sapunika, nggambaraken "White Rose of York" lan muni "LUFC", éwadénéé nama klub mau migunakaken "AFC"
Jejuluk klub punika ingkang paling umum inggih punika "The Whites", "United" lan "The Peacocks", nama ingkang pungkasan asalipun saking namastadion inggih punika "The Old Peacock Ground" sadéréngipun éwah dados Elland Road
Leeds United dipunkenal gadhah pendukung ingkang fanatik
Riset online paling énggal ngindikasikaken bilih punika minangka satunggaling klub bal-balan ing Inggris ingkang paling dipunkenal lan web sitetipun inggih punika salah satunggal ingkang paling asring dipunkunjungi
Per 3 Agustus 2012 "(Note)" Simbol † - Menunjukan juru main tersebut masuk dalam pratélan juru main yang akan dijual olèh klub
Newcastle United Football Club inggih punika salah satunggaling klub bal-balan Inggris ingkang dipunmadhegaken rikala taun 1881
Kanthi markas wonten ing Newcastle upon Tyne, Inggris
Nalika mangsa 2006/07 main wonten ing Liga Premier Inggris
Newcastle naté kadegradasi, anangin sukses wangsul malih promosi dhateng Liga Primer Inggris wonten ing mangsa 2010-2011
Klub punika mainaken tetandhingan kandhangipun wonten ing kandhangipun Stadion St James' Park ingkang gadhah kapasitas52.387 penonton
Seragam Newcastle gadhah warni pethak cemeng
Sajarah dangu Newcastle United kawiwitan kanthi perseteruan antawising 2 klub inggih punika Newcastle East End lan Newcastle West End
Perseturuan punika kapungkasi wonten inng taun 1892 nalika Newcastle East End ingkang nalika punika inggih klub ingkang paling dominan wonten ing antawising kekalihipun klub punika, lan klub Newcastle West End kosok wangsulipun saweg ngalam krisis finansial
Pungkasanipun kekalih klub punika sarujuk nggabungaken dhiri lan mbentuk satunggaling klub ingkang langkung solid kanthi nama Newcastle United
Kekalihiipun milih stadion St James' Park minangka markas klub énggal mau lan nggantos seragam ingkang wiwitanipun kanthi warni abrit lan pethak dados garis pethak cemeng
Klub énggal mau kapilih kanggé mlebet ing Liga Sepak Bola nalika taun 1893, lan nalika taun-taun candhakipun Newcastle United dados bahan guneman ing kathah médhia masa ing Inggris nalika punika
Pas setunggalatus taun candhakipun, wonten ing taun 1993, Newcastle United kasil pikantuk promosi kanggé mlebet dhateng Divisi Utama Liga Inggris ingkang wonten ing basa Inggrisipun dpiunkenal kanthi nama "Premier League"
"Nganti 4 Januari 2013.."
Ansel Adams Ansel Easton Adams inggih punika salah satunggaling astronom ingkang miyoswonten ing tanggal 20 Pebruari 1902 lan séda ing tanggal 22 April 1984
Kajawi dados astronom, piyambakipun ugi dados fotografer Amérika lan tiyang ingkang gadhah asiling foto bab lingkungan kanthi latar cemeng - pethak, kanthi wujud poto "landscape" saking Amérika Barat, mliginipun saking Taman Nasional Yosemite
Sesarengan kaliyan Fred R
Acher, Adams ngrambakakaken zona sistem minangka satunggaling cara kanggé nemtokaken "eksposur" ingkang pas lan ngepasaken kontras cithakan pungkasan
Cetha punapa botenipun asiling photo ingkang dipunasilaken lan jero botenipun photo saged dipuntandhai dhateng sinten ing mulang sistem mau
Adams asring ngginakaken format ukuran ageng wonten ing kodhaknipun sanajan ta ukuranipun ageng, amargi dipunbetahaken resolusi gambar ingkang saé kanggé mesthekaken landhep punapa botenipun asiling gambaripun
Adams ndhirikaken grup f/64 searengan kaliyan fotografer sanèsipun inggih punika Willard Van Dyke lan Edward Weston
Fotonipun Adams ingkang sampun dipunasilaken lajeng kathah dipunwedalaken malih lan dipuncithak wonten ing kalender, poster, lan wonten ing buku-buku, lan fotonipun sampun ngrembaka ing papan ingkang wiyar
Piyambakipun boten gadhah sedherek lan dipunparingi nala sasampunipun likipun, Ansel Easton
Kulawarganipun ibunipun asalipun saking Baltimore lan simbah kakungipun saking pihak ibunipun gadhah kathah barang- barang ingkang nandhakaken piyambakipun bisnismen ingkang suksès, nanging piyambakipun boten naté nyia- nyiakaken kasugihanipun ing babagan tambang lan usaha "real estate" ing Nevada
Kulawarga Adams asalipun saking New England, sasampunipun migrasi dhateng Irlandia Utara ing purwakaning abad kaping 18
Ing taun 1927, Adams ngasilaken portofolionipun "Parmelian Prints of the High Sierras", wonten ing stlye ingkang engga, ingkang dadosaken satunggaling gambar ingkang misuwur kanthi nama "Monolith, the Face of Half Dome", ingkang dipunpendhet saking kodhak korona ngginakaken"glass plates" lan kanthi filter abrit ingkang peteng
Wonten ing kunjungan punika, piyambakipun namung gadhah satunggal piringan kering lan piyambakipun namung ngangen - angen wontenipun efek saking langit ingkang dados cemeng saderengipun mejet tombol ingkang dipun-ginakaken kanggé njepret gambar.
Hutauruk Hutauruk ya iku salah siji jeneng marga (nama kulawarga) ning bebrayan Batak mligi Batak Silindung
Katurunan Donda Ujung kang nganggo marga Hutauruk iki dudu putra Toga Sipoholon nanging putra Raja Naipospos
Donda Ujung ya iku putera kaping loroné Raja Naipospos kasil saka bebrayan karo ingkang èstri I (pisan) boru Pasaribu
Donda Ujung ya iku putra kaping loro saka lima bersaudara putra Raja Naipospos (Sibagariang-Hutauruk-Simanungkalit-Situmeang-Marbun)
Donda Ujung lair saka garwa I (kapisan) boru Pasaribu
Katurunan Donda Ujung kang margané Hutauruk
Nganti saiki katurunan Donda Ujung iku margané Naipospos Hutauruk.
SDN 1 Jatiluhur Sekolah Dhasar Negeri (SDN) 1 Jatiluhur punika salah satunggaling sekolah dhasar ingkang dumunung wonten ing Kacamatan Jatiluhur Kabupatèn Purwakarta
SDN I Jatiluhur wiwit dipunadegaken ing taun 1975 lan wiwit operasi wonten ing taun 1976 kanthi nama SDN 2 Cilegong wonten ing Désa Cilegong
Nalika taun 2001 SDN 2 Cilegong ngalami rehab total (Basic Education Project)
Amargi kadadosan éwah-éwahaning otonomi tlatah rikala taun 2005, saéngga Désa Cilegong gantos dados Désa Jatiluhur Kacamatan Jatiluhur lan nama Sekolah Dhasar Negeri 2 Cilegong gantos dados SDN 1 Jatiluhur amargi dipunsambungraketaken kaliyan nama Désa
Dadosaken SDN 1 Jatiluhur unggul wonten ing mata wulangan Basa Indonesia wonten ing taun 2016 Misi
Ningkataken greget lan prestasi kerja ingkang dhedhasar kakaluwargan lan katuladhanan saperlu maringi layanan ingkang optimal dhumateng stakeholders;
Mathieu Kérékou Mathieu Kérékou ugi naté dipuntepungi minangka Ahmed Kérékou (miyos 2 September 1933-séda 14 Oktober 2015) inggih punika Présidhèn Dahomey/Benin wonten ing masa diktator militèr wonten ing periode 1972-1991
Piyambakipun njabat malih dados Présidhèn lumantar pemilu ingkang dhémokratis kanggé masa kalungguhan 1996-2001
Yayi Boni nggantosaken posisinipun minangka présidhèn nalika tanggal 6 April 2006
Sasampunipun sinau wonten ing sekolah militèr wonten ing Mali lan Senegal Kérékou dinas wonten ing militèr, lan dumugi pangkat mayor
Piyambakipun ngrebut kakuwasan wonten ing Benin lumantar sawijining kudeta militèr nalika tanggal 26 Oktober 1972 lan ngangkat dhirinipun minangka présidhèn
Wonten ing November 1974 piyambakipun nindakaken nasionalisasi bank-bank lan indhustri lenga, sarta mbiwarakaken nagaranipun dados nagara Marxis-Leninis
Piyambakipun ugi nggantos nama nagaranipun saking Dahomey dados Benin nalika tanggal 1 Dhésèmber 1975
Tanggal 28 September 1980, Kérékou mlebet agaman Islam lan nggantos namanipundados Ahmed, nanging ing pungksana piyambakipun wiwit migunakaken nama Mathieu malih, ugi piyambakipun ngaku dados sawijining tiyang Kristen ingkang miyos ènggal
Kérékou inggih punika diktator kapisanan Afrika ingkang ngidinaken prosès dhémokratisasi wonten ing nagaranipun, parténipun, Parté Revolusioner Rakyat Benin ("Parti de la révolution populaire du Bénin", PRPB), nolak Marxisme wonten ing taun 1990
Pilihan umum multi-parté dipunidinaken kalangsung nalika taun 1991, ingkang njalari Kérékou asor, amargi piyambakipun namung pikantuk swanten 32%, kirang saking sepalih saking swanten ingkang kakempalaken déning bekas Mahamantri Nicéphore Soglo
Wonten ing pemilu 1996 Kérékou ngasoraken Soglo wonten ing puteran kaping kalih lan mendhet malih kalungguhan kapresidenan malih
Piyambakipun kapilih malih kanggé masa kalungguhan 5 taun kaping kalih nalika Maret 2001
Wiwit punika kaungkap bilih parusahan Amérika Titan maringi béya kanggé pamilihanipun malih
Bab punika njalari kampanye pamilihanipun dipunpitakenaken malih keabsahanipun
Wonten ing masa jabatannya ingkang kaping kalih, pamarèntahanipun mendhet kabijakan èkonomi liberal
Masa punika ugi dipuntandhani dénng ndherekipun Benin wonten ing ing misi pemeliharaan perdamaian ing nagara-nagara Afrika sanèsipun
Konstitusi Benin nglarang Kérékou ndhèrèk malih wonten ing pilihan umum Maret 2006, amargi yuswanipun sampung langkung saking wates 70 taun
Konstitusi ugi nglarang piyambakipun nyalonaken dhiri ingkang kaping 3
Kérékou naté ngendika bilih piyambakipun boten kapingin konstitusi dipunéwahi
Wonten ing 5 Maret 2006, para pemilih tindak dhateng bilik suara saperlu milih sinten ingkang nggantosaken Kérékou minangka Présidhèn Benin
Pemilu punika kamenangaken déning Yayi Boni amargipiyambakipun saged kasil ngasoraken Adrien Houngbédji wonten ing kalih puteran
Mirin Mirin (味醂, みりん, Mirin) inggih menima bumbu pawon kanggé masakan Jepang ingkang wujud unjukan mawi alkohol kanthi warna kuning, raos ingkang legi, lan gadhah kandhutan gula 40%-50% lan alkohol kirang langkung 14%
Mirin dipun-ginakaken kanggé masakan Jepang ingkang dipunolah kanthi cara "nimono" (dipungodhog kaliyan kecap asin lan dashi) lan campuran kanggé manéka jinis saos, kados saos kanggé kabayaki ("tare"), saos kanggé soba ("soba-tsuyu"), saos kanggé tempura ("tentsuyu") lan saos teriyaki
Kandhutan alkohol ingkang wonten ing mirin saged ngirangi raos amis wonten ing ulam lan ngirangi resiko risaking dhaharan ingkang dipunmasak
kandhutan gula wonten ing mirin dipun-ginakaken kanggé nambah raos legi ing dhaharan ingkang dipunmasak saéngga katingal cerah lan nambah aruming masakan
Mirin minangka "minuman keras"
Mirin dipununjuk wonten ing Jepang minangka campuran "Shirozake" ingkang dipununjuk nalika karaméan Hina Matsuri utawi campuran sake ingkang dipununjuk ing tradisi "toso" ndedonga nyuwun keslametan ing dinten kapisan taun énggal
Ing Jepang, mirin kalebet "minuman keras" ingkang sami kados bir utawi wiski ingkang kénging pajeg "minuman keras" lan anggènipun damel mbetahaken ijin mirunggan
Dumugi taun 1996, mirin namung saged dipunpundhut ing toko ingkang gadhah ijin nyade unjukan punika, nanging sapunika pikantuk dipunsadé kanthi ing samubarang papan lan ingkang nyade namung mbetahaken ijin nyadé mirin kanthi ècèran
Mirin-fū (みりん風, Mirin-fū) inggih punika bumbu pawon kanthi rasa kados mirin, nanging padatanipun ngandhut alkohol ing sangandhaping 1 %, dipundamel saking cuwèran gula ingkang asalipun saking beras ("mizu ame") dipuntambah kaliyan bumbu masak saking bahan kimia
Ing Jepang, mirin-fū boten kénging pajeg "minuman keras" saéngga saged dipunsade kanthi regi ingkang mirah
Hon-mirin (本みりん, Hon-mirin) punika sebatan ingkang asring dipun-ginakaken kanggé mirin ingkang asli, sebatan punika dipun-ginakaken kanggé mbédakaken antawisipun mirin asli kaliyan mirin damelan
Beras ketan dipunkukus lan dipuncampur kaliyan ragi lajeng dipuntambah kaliyan jinising arak ingkang dipunwastani "shōchū" utawi jinising alkohol ingkang mbiyantu prosès peragian lan dipunsimpen 60 dinten
Bibar rampun prosès peragian lajeng bahan-bahan dipunperes lan dipunsaring
Enzim emilase minangka kandhutan ing ragi ngewahi karbohidrat ing beras dados gula, déné asem suksinat lan asem amino maringi rasa ing mirin
Kadar alkohol ketahan déning ragi saéngga kadar gula ingkang kantun ing mirin langkung inggil katandingan kaliyan sake
Asal-usulipun mirin punika "minuman keras" aawis kanthi rasa legi ingkang asring dipununjuk nalika jaman Edo sadèrèngipun tiyang Jepang ngunjuk jinis sake ingkang dipununjuk sapunika
Wonten sapérangan pamanggih ingkang ngandharaken babagan asal usuling mirin ingkang sadaya dèrèng saged dipunbuktèkaken keleresanipun, inggih punika:
John Couch Adams John Couch Adams Fellow of the Royal Society inggih punika salah satunggaling astronom lan ilmuwan matematika saking Inggris ingkang miyos wonten ing tanggal 5 Juni 1819 lan séda ing tanggal 21 Januari 1892
Adams miyos wonten ing ing Laneast caket kaliyan tlatah Launceston, Cornwall lan séda ing Cambridge
Asiling prestasinipun ingkang paling misuwur inggih nalika saged paring predhiksi kawontenanipun lan posisinipun planit Neptunus kanthi namung ngginakaken ngèlmu matematika
Pétanganipun dipundamel kanggé ngandharaken pabédaning kaliyan orbit Uranus lan kukum fisika saking Johannes Kepler lan Isaac Newton
Wonten ing wekdal ingkang sami, nanging boten sami dipunmangertosi déning satunggal tiyang kaliyan tiyang sanèsipun, pétangan ingkang sami ugi dipundamel déning Urbain Le Verrier
Le Verrier badhé mbiyantu astronom saking Observatorium Berlin, Johann Gottfried Galle kanggé manggihaken planit ing tanggal 23 September 1846 ingkang kapanggih wonten ing jarak slisih 1 ° saking papan ingkang sampun dipunpredhiksi, sattunggaling titik geometri ing rasi lintang Aquarius
John Couch Adams inggih punika satunggaling profésor saking Lowndean ing babagan astronomi lan Geometri ing University of Cambridge ingkang dangunipun tigang dasa tiga taun saking taun 1859 saking sedanipun
Piyambakipun ugi sampun naté pikantuk medali emas saking "Royal Astronomical Society" ing taun 1866
Lan wonten ing taun 1884, piyambakipun rawuh wonten ing adicara "International Meridian Conference" minangka wakil kanggé Britania Raya lan Irlandia, Inggris
Satunggaling kawah wonten ing bulan ugi dipunparingi nama piyambakipun sasampunipun piyambakipun sesarengan kaliyan Walter Sydney Adams lan Charles Hitchcock Adams manggihaken kawah punika
Ali-ali Neptunus lan satunggaling asteroid kanthi nama 1996 Adams ugi dipunparingi namanipun piyambakipun sasampunipun dipunanggihaken déning Adams
Satunggaling penghargaan, "Adams Prize' inggih dipunwontenaken denig Universitas Cambridge kanggé ngurmati lan ngenang asiling predhiksinipun saking posisinipun planit Neptunus
Perpustakaan pribadhinipun sapunika sampun dipunrawat déning pabukon Universitas Cambridge (Cambridge University Library)
John Couch Adams sampun naté pikantuk kathah penghargaan saking kathah lembaga, ing antawisipun inggih kados makaten:
Dano Dano inggih punika salah satunggaling festival ageng ingkang kalampahan ing dinten kaping 5 wulan kaping 5 kalender Imlek ing Koréa
Festival ugi dipunsebat suri/surin-nal ("dinten kaping 5")
Angka 5 miturut kapitadosan tradhisional Koréa kalebet angka kanthi sipat ingkang saé saéngga dipunpitadosi bilih nalika tanggal 5 wulan 5, sipat-sipat mau kempal kanthi gunggung ingkang kathah piyambak